CELEX: 32005D0477
Language: da
Date: 2005-06-29 00:00:00
Title: 2005/477/EF: Kommissionens beslutning af 29. juni 2005 om dispensation fra visse bestemmelser i Rådets direktiv 2000/29/EF for planter af Vitis L., dog ikke frugter, med oprindelse i Kroatien (meddelt under nummer K(2005) 1920)

1.7.2005   
            
            
               DA
            
            
               Den Europæiske Unions Tidende
            
            
               L 170/75
            
         KOMMISSIONENS BESLUTNING
   af 29. juni 2005
   om dispensation fra visse bestemmelser i Rådets direktiv 2000/29/EF for planter af Vitis L., dog ikke frugter, med oprindelse i Kroatien
   (meddelt under nummer K(2005) 1920)
   (2005/477/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1,
   under henvisning til anmodning fra Italien og Slovenien, og
   ud fra følgende betragtninger:
   
               (1)
            
            
               Ifølge direktiv 2000/29/EF må planter af Vitis L., dog ikke frugter, med oprindelse i tredjelande i princippet ikke føres ind i Fællesskabet.
            
         
               (2)
            
            
               Italien og Slovenien har anmodet om dispensation for at kunne tillade import af planter af Vitis L., dog ikke frugter, med oprindelse i Kroatien, i en begrænset tidsperiode, således at specialiserede planteskoler kan formere disse planter i Fællesskabet, inden de genudfører dem til Kroatien.
            
         
               (3)
            
            
               Kommissionen mener ikke, der er risiko for spredning af skadegørere til planter eller planteprodukter, forudsat at planter af Vitis L., dog ikke frugter, med oprindelse i Kroatien, er underlagt de særlige betingelser i denne beslutning.
            
         
               (4)
            
            
               Medlemsstaterne bør derfor i en begrænset periode være bemyndiget til at tillade indførsel på deres område af sådanne planter på særlige betingelser.
            
         
               (5)
            
            
               Bemyndigelsen bør trækkes tilbage, hvis det konstateres, at de særlige betingelser i denne beslutning ikke er tilstrækkelige til at hindre, at der indslæbes skadegørere i Fællesskabet, eller at de ikke er blevet overholdt.
            
         
               (6)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   Uanset artikel 4, stk. 1, i direktiv 2000/29/EF for så vidt angår punkt 15 i det pågældende direktivs bilag III, del A, bemyndiges medlemsstaterne til at tillade indførsel på deres område af planter af Vitis L., dog ikke frugter, bestemt til podning i Fællesskabet og med oprindelse i Kroatien (i det følgende benævnt »planterne«).
   For at opnå dispensation skal planterne både opfylde kravene i bilag I og II til direktiv 2000/29/EF og betingelserne i bilaget til denne beslutning og indføres i Fællesskabet i perioden 1. januar 2006-31. marts 2006.
   Artikel 2
   Medlemsstater, som benytter dispensationen i artikel 1, sender senest den 1. juli 2006 Kommissionen og de øvrige medlemsstater:
   
               a)
            
            
               oplysninger om, hvor store mængder planter der er indført i henhold til denne beslutning, og
            
         
               b)
            
            
               en udførlig teknisk rapport om de officielle undersøgelser, der er omhandlet i punkt 6 i bilaget.
            
         Desuden sender de medlemsstater, hvor planterne podes efter indførsel på deres område, senest den 1. juli 2006 Kommissionen og de øvrige medlemsstater en udførlig teknisk rapport om de officielle undersøgelser og prøver, der er omhandlet i punkt 8, litra b), i bilaget.
   Artikel 3
   Medlemsstaterne underretter straks Kommissionen og de øvrige medlemsstater om alle sendinger, der er indført på deres område i henhold til denne beslutning, og som det er konstateret ikke er i overensstemmelse med denne beslutning.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 29. juni 2005.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 169 af 10.7.2000, s. 1. Senest ændret ved Kommissionens direktiv 2005/16/EF (EUT L 57 af 3.3.2005, s. 19).
   BILAG
   Særlige betingelser for planter af Vitis L., dog ikke frugter, med oprindelse i Kroatien, der er omfattet af dispensationen i artikel 1
   
               1.
            
            
               Planterne er formeringsmateriale i form af sovende øjne af sorterne Babić, Borgonja, Dišeča belina, Graševina, Grk, Hrvatica, Kraljevina, Malvazija istarska, Maraština, Malvasija, Muškat momjanski, Muškat ruža porečki, Plavac mali, Plavina-Plavka, Pošip, Škrlet, Teran, Trnjak, Plavac veli, Vugava eller Žlahtina, som er:
               
                           a)
                        
                        
                           bestemt til podning i Fællesskabet på de i punkt 7 omhandlede virksomheder på grundstammer, der er produceret i Fællesskabet
                        
                     
                           b)
                        
                        
                           indsamlet på planteskoler, der er officielt registreret i Kroatien. Listerne over registrerede planteskoler stilles til rådighed for de medlemsstater, der gør brug af dispensationen, og for Kommissionen senest den 31. oktober 2005. Listerne omfatter navnet på sorten, antallet af rækker tilplantet med denne sort og antallet af planter pr. række for hver af disse planteskoler, såfremt de anses for egnede til forsendelse til Fællesskabet i 2006 på de i denne beslutning fastsatte betingelser
                        
                     
                           c)
                        
                        
                           forsvarligt emballeret, idet emballagen er gjort genkendelig ved mærkning, så den registrerede planteskole og sorten kan identificeres.
                        
                     
         
               2.
            
            
               Planterne ledsages af et plantesundhedscertifikat, som er udstedt i Kroatien i henhold til artikel 13, stk. 1, i direktiv 2000/29/EF på grundlag af den deri fastsatte undersøgelse, og som bekræfter, at de navnlig er fri for følgende skadegørere:
               
                            
                        
                        
                           
                              Daktulosphaira vitifoliae (Fitch)
                        
                     
                            
                        
                        
                           
                              Xylophilus ampelinus (Panagopoulos) Willems et al.
                        
                     
                            
                        
                        
                           Grapevine Flavescence dorée
                        
                     
                            
                        
                        
                           
                              Xylella fastidiosa (Well et Raju)
                        
                     
                            
                        
                        
                           
                              Trechispora brinkmannii (Bresad.) Rogers
                        
                     
                            
                        
                        
                           Tobakringpletvirus
                        
                     
                            
                        
                        
                           Tomatringpletvirus
                        
                     
                            
                        
                        
                           Blåbærbladpletvirus
                        
                     
                            
                        
                        
                           Ferskenrosettemosaikvirus
                        
                     Certifikatet forsynes i rubrikken »Tillægserklæring« med angivelsen: »Denne sending opfylder betingelserne i beslutning 2005/477/EF«.
            
         
               3.
            
            
               Den officielle plantesundhedsmyndighed i Kroatien sørger for, at planterne kan identificeres fra indsamlingstidspunktet, jf. punkt 1, litra b), indtil de pålæsses for at blive udført til Fællesskabet.
            
         
               4.
            
            
               Planterne indføres via indgangssteder, som udpeges med henblik herpå af den medlemsstat, hvor de er beliggende.
               Disse indgangssteder og navnet og adressen på det i direktiv 2000/29/EF omhandlede officielle organ, der er ansvarligt for de enkelte indgangssteder, meddeles Kommissionen af medlemsstaterne i tilstrækkeligt god tid forinden og meddeles efter anmodning herom andre medlemsstater.
               Når indførsel af planterne til Fællesskabet finder sted i en anden medlemsstat end den, der gør brug af den i artikel 1 omhandlede bemyndigelse, i det følgende benævnt »bemyndigelsen«, skal de officielle ansvarlige organer i indførselsmedlemsstaten underrette og samarbejde med de officielle ansvarlige organer i de medlemsstater, der gør brug af bemyndigelsen, for at sikre, at denne beslutning overholdes.
            
         
               5.
            
            
               Inden indførsel til Fællesskabet underrettes importøren officielt om betingelserne i punkt 1-4; den pågældende importør giver i tilstrækkeligt god tid forinden de officielle ansvarlige organer i indførselsmedlemsstaten meddelelse om hver enkel indførsel, og denne medlemsstat sender straks oplysningerne i meddelelsen til Kommissionen med angivelse af:
               
                           a)
                        
                        
                           materialetype
                        
                     
                           b)
                        
                        
                           sort og mængde
                        
                     
                           c)
                        
                        
                           den oplyste indførselsdato og bekræftelse af indgangsstedet
                        
                     
                           d)
                        
                        
                           navn, adresse og beliggenhed for de i punkt 7 omhandlede virksomheder, hvor de sovende øjne vil blive podet og opbevaret.
                        
                     Importøren giver de officielle ansvarlige organer nærmere oplysninger om eventuelle ændringer i ovennævnte oplysninger, så snart ændringerne er kendt.
               Den pågældende medlemsstat viderebringer straks ovennævnte oplysninger og eventuelle ændringer til Kommissionen.
               Mindst to uger inden indførselsdatoen underretter importøren det officielle ansvarlige organ om de i punkt 7 omhandlede virksomheder, hvor planterne skal podes.
            
         
               6.
            
            
               De undersøgelser, herunder eventuelt prøver, der kræves i henhold til artikel 13 i direktiv 2000/29/EF og i overensstemmelse med bestemmelserne i denne beslutning, foretages af de officielle ansvarlige organer i den medlemsstat, der gør brug af bemyndigelsen, eventuelt i samarbejde med de officielle ansvarlige organer i den medlemsstat, hvor planterne skal opbevares.
               Den eller de pågældende medlemsstater undersøger desuden, om der findes skadegørere som dem, der er omhandlet i punkt 2, og foretager eventuelt prøver. Hvert fund af sådanne skadegørere meddeles omgående Kommissionen. Der træffes foranstaltninger til at destruere skadegørerne og eventuelt de pågældende planter.
            
         
               7.
            
            
               Planterne må kun podes på virksomheder, som er officielt registreret og godkendt med henblik på bemyndigelsen.
               Den person, der har til hensigt at pode planterne, meddeler på forhånd de officielle ansvarlige organer i den medlemsstat, hvor virksomhederne er beliggende, navn og adresse på ejeren af virksomhederne.
               Hvis podningsstedet er beliggende i en anden medlemsstat end den medlemsstat, der gør brug af bemyndigelsen, meddeler de officielle ansvarlige organer i den medlemsstat, der gør brug af bemyndigelsen, de officielle ansvarlige organer i den medlemsstat, hvor planterne skal podes, navn og adresse på de virksomheder, hvor planterne skal podes. Oplysningerne gives ved modtagelsen af den forhåndsmeddelelse fra importøren, der er omhandlet i det sidste afsnit i punkt 5.
            
         
               8.
            
            
               På de i punkt 7 omhandlede virksomheder:
               
                           a)
                        
                        
                           kan de planter, som er fundet fri for de i punkt 2 omhandlede skadegørere, derefter anvendes til podning på grundstammer med oprindelse i Fællesskabet. De podede planter opbevares derefter under hensigtsmæssige forhold i et passende vækstmedium, men hverken plantes eller dyrkes på marker. De podede planter forbliver på virksomhederne, indtil de flyttes til et bestemmelsessted uden for Fællesskabet, som omhandlet i punkt 9
                        
                     
                           b)
                        
                        
                           undersøges planterne på de rette tidspunkter i perioden efter podning visuelt af de omhandlede officielle ansvarlige organer i den medlemsstat, hvor planterne podes, for at konstatere, om der findes skadegørere og tegn eller symptomer på skadegørere; på grundlag af den visuelle undersøgelse identificeres skadegørere, der har forårsaget sådanne tegn eller symptomer, ved en passende undersøgelsesprocedure
                        
                     
                           c)
                        
                        
                           destrueres podede planter, som ved de nævnte undersøgelser eller de prøver, der er omhandlet i litra a) og b), ikke er fundet fri for de skadegørere, der er omhandlet i punkt 2, eller som på anden måde giver anledning til betænkeligheder i forbindelse med karantænen, straks under de nævnte officielle ansvarlige organers kontrol.
                        
                     
         
               9.
            
            
               Podede planter, der fremkommer ved vellykket podning med de i punkt 1 omhandlede sovende øjne, må kun frigives som podede planter og flyttes til Kroatien. De officielle ansvarlige myndigheder i en medlemsstat, der gør brug af denne bemyndigelse, sikrer, at enhver plante, som ikke flyttes på denne måde, destrueres officielt. Der føres registre over antallet af vellykket podede planter, officielt destruerede planter og planter, som derefter genudføres til Kroatien. Oplysningerne stilles til rådighed for Kommissionen.